ระเบียบเทศบาลตำบลเวียงเชียงของระเบียบเทศบาลตำบลเวียงเชียงของว่าด้วยข้อมูลข่าวสารของเทศบาลตำบลเวียงเชียงของพ.ศ.๒๕๕๐ โดยที่กฎหมายว่าด้วยข้อมูลข่าวสารของทางราชการกำหนดให้หน่วยงานของรัฐต้องจัดให้มีข้อมูลข่าวสารของทางราชการให้ประชาชนเข้าตรวจดูได้ ประกอบกับข้อ ๔ ของประกาศคณะกรรมการข้อมูลข่าวสารของทางราชการเรื่อง หลักเกณฑ์ และวิธีการจัดให้มีข้อมูลข่าวสารของทางราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนดให้มีหน่วยงานของรัฐจะกำหนดระเบียบวิธีปฏิบัติในการให้ประชาชนเข้าตรวจข้อมูลข่าวสารเพื่อรักษาความเรียบร้อย หรือความปลอดภัยก็ได้อาศัยอำนาจตามความในมาตรา ๙ แห่งพระราชบัญญัติข้อมูลข่าวสารพ.ศ. ๒๕๔๐ เทศบาลตำบลเวียงเชียงของจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลเวียงเชียงของว่าด้วยข้อมูลข่าวสารของเทศบาลตำบลเวียงเชียงของ พ.ศ. ๒๕๕๐ข้อ ๒[๑]ระเบียบนี้ให้ใช้บังคับ ตั้งแต่วันถัดจากวันประกาศเป็นต้นไปข้อ ๓ในระเบียบนี้ข้อมูลข่าวสารหมายความว่า ข้อมูลข่าวสารตามกฎหมายว่าด้วยข้อมูลข่าวสารของทางราชการที่มีอยู่ในความครอบครองหรือควบคุมดูแลของเทศบาลตำบลเวียงเชียงของสำนักงานหมายความว่า สำนักงานเทศบาลตำบลเวียงเชียงของหน่วยงานในสังกัดหมายความว่า สำนักปลัดเทศบาล กองช่าง กองคลัง กองสาธารณสุข กองการศึกษา และหน่วยงานอื่นที่ขึ้นตรงต่อเทศบาลตำบลเวียงเชียงของคณะกรรมการหมายความว่า คณะกรรมการข้อมูลข่าวสารของเทศบาลตำบลเวียงเชียงของนายกเทศมนตรี หมายความว่านายกเทศมนตรีตำบลเวียงเชียงของเจ้าหน้าที่หมายความว่า พนักงานเทศบาล ลูกจ้างประจำ พนักงานจ้างตามภารกิจ และพนักงานจ้างชั่วคราวศูนย์ข้อมูลข่าวสารหมายความว่าศูนย์ข้อมูลข่าวสารของเทศบาลตำบลเวียงเชียงของข้อ ๔ให้นายกเทศมนตรีรักษาการในการปฏิบัติให้เป็นไปตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้นายกเทศมนตรีเป็นผู้วินิจฉัยชี้ขาดคำวินิจฉัยนั้นถือว่าเป็นที่สุดหมวด๑คณะกรรมการข้อมูลข่าวสารของเทศบาลตำบลเวียงเชียงของ ข้อ ๕ให้คณะกรรมการข้อมูลข่าวสารของเทศบาลตำบลเวียงเชียงของประกอบด้วยนายกเทศมนตรี เป็นประธาน รองนายกเทศมนตรี ปลัดเทศบาล หัวหน้างานในสังกัดเป็นกรรมการและให้หัวหน้างานนิติการเป็นกรรมการและเลขานุการข้อ ๖ให้คณะกรรมการมีหน้าที่ให้คำแนะนำหรือเสนอความเห็นต่อนายกเทศมนตรีเกี่ยวกับเรื่องดังต่อไปนี้(๑) การกำหนดนโยบาย หลักเกณฑ์ หรือมาตรฐานเกี่ยวกับการบริหารการจัดระบบการขออนุญาตและการบริการข้อมูลข่าวสาร(๒) การกำหนดประเภทข้อมูลข่าวสารที่ลงประกาศในราชกิจจานุเบกษา(๓) การกำหนดหลักเกณฑ์ การพิจารณาประเภทข้อมูลข่าวสารที่เปิดเผยข้อมูลข่าวสารที่ไม่ต้องเปิดเผยและข้อมูลข่าวสารที่เปิดเผย และข้อมูลข่าวสารที่เป็นความลับของทางราชการ(๔) การกำหนดประเภทของข้อมูลข่าวสารที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาที่ออกตามความในกฎหมายว่าด้วยข้อมูลข่าวสารราชการ(๕) ปัญหาหรืออุปสรรค รวมทั้งแนวทางแก้ปัญหาหรืออุปสรรคที่เกี่ยวกับการดำเนินงานตามระเบียบนี้(๖) หน้าที่อื่น ตามที่นายกเทศมนตรี มอบหมายข้อ ๗การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของคณะกรรมการทั้งหมดจึงเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาด ของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเท่ากันให้ประธานในที่ประชุมออกเสียงเพิ่มอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๘ให้หน่วยงานในสังกัดจัดประเภทข้อมูลข่าวสารที่มีอยู่ในความครอบครองหรือควบคุมดูแลโดยแยกเป็นประเภทตามกฎหมายว่าด้วยข้อมูลข่าวสารทางราชการดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่ง ให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของทางราชการด้วยว่าเป็นข้อมูลข่าวสารที่จะเปิดเผยไม่ได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดควบคุมดูแล ติดตามและประสานงานในการดำเนินการตามวรรคหนึ่งให้เป็นไปด้วยความเรียบร้อยและทันสมัยอยู่เสมอหมวด๓การขอข้อมูลข่าวสารและการขออนุญาต ข้อ ๙ผู้ใดประสงค์จะตรวจดู หรือขอถ่ายสำเนาข้อมูลข่าวสารให้ยื่นคำขอเป็นหนังสือตามแบบท้ายระเบียบนี้ต่อเจ้าหน้าที่ผู้ได้รับมอบหมายจากนายกเทศมนตรีณ ศูนย์ข้อมูลข่าวสารให้เจ้าหน้าที่ตามหนึ่งซึ่งได้รับคำขอตรวจสอบข้อมูลข่าวสารตามลำดับนั้นว่าเป็นข้อมูลข่าวสารที่มีอยู่ในความครอบครองหรือควบคุมดูแลของสำนักงานเทศบาล หรือของหน่วยงานรัฐแห่งอื่น และให้การดำเนินการดังต่อไปนี้(๑) ในกรณีที่ข้อมูลข่าวสารอยู่ในความครอบครอง หรือควบคุมดูแลของสำนักงานเทศบาลให้เสนอเรื่องต่อบุคคลตามข้อ๑๐ เพื่อพิจารณา(๒) ในกรณีที่ข้อมูลข่าวสารอยู่ในความครอบครอง หรือควบคุมดูแลของหน่วยงานของรัฐแห่งอื่นให้เจ้าหน้าที่แนะนำให้ผู้ที่ยื่นคำขอไปยื่นคำขอต่อหน่วยงานของรัฐที่ครอบครอง หรือควบคุมดูแลข้อมูลข่าวสารนั้นต่อไปข้อ ๑๐ให้นายกเทศมนตรีหรือรองนายกเทศมนตรี เจ้าหน้าที่ซึ่งนายกเทศมนตรีมอบหมาย เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารทุกประเภทข้อ ๑๑ในกรณีที่ผู้มีอำนาจมีคำสั่งอนุญาตตามคำขอให้ผู้ยื่นคำขอตรวจดู หรือรับสำเนาข้อมูลข่าวสารนั้น ณ ศูนย์ข้อมูลข่าวสารข้อ ๑๒ในกรณีที่ผู้มีอำนาจมีคำสั่งไม่อนุญาตให้เปิดเผยข้อมูลข่าวสารให้แจ้งคำสั่งพร้อมทั้งเหตุผลให้ผู้ยื่นคำขอทราบ และแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารข้อ ๑๓ข้อมูลข่าวสารใดหากมีกฎหมาย ระเบียบ ประกาศหรือมติคณะรัฐมนตรีกำหนดวิธีปฏิบัติเกี่ยวกับการขอรับข้อมูลข่าวสารและการอนุญาตไว้เป็นพิเศษให้ปฏิบัติตามกฎหมายระเบียบ ประกาศ คำสั่ง หรือมติคณะรัฐมนตรี ดังกล่าวนั้นหมวด๔การบริการข้อมูลข่าวสาร ข้อ ๑๔ให้มีศูนย์ข้อมูลข่าวสารตั้งอยู่ ณ สำนักปลัดเทศบาลชั้นที่ ๑ อาคารสำนักงานเทศบาล โดยให้มีหน้าที่บริการข้อมูลข่าวสารตามระเบียบนี้และประสานงานกับหน่วยงานในสังกัดเพื่อประโยชน์ในการปฏิบัติตามระเบียบนี้และให้เจ้าหน้าที่เป็นเจ้าหน้าที่ผู้ปฏิบัติหน้าที่ประจำศูนย์ข้อมูลข่าวสารเพื่อดำเนินการดังกล่าวข้อ ๑๕ให้เจ้าหน้าที่จัดทำสำเนา หรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนด วันเวลา เพื่อให้ผู้ยื่นคำขอมารับแต่ต้องไม่เกินสิบห้าวันทำการ ในกรณีที่มีเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้พนักงานตั้งแต่ระดับ ๓ ขึ้นไป ซึ่งรับผิดชอบข้อมูลข่าวสารนั้น เป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวันเดือนปีให้ชัดเจนในการดำเนินการตามวรรคหนึ่ง เจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้แต่การส่งข้อมูลข่าวสารโดยวิธีนี้ ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งไปรษณีย์ ลงทะเบียนแล้วจึงจะดำเนินการให้ได้ข้อ ๑๖ค่าธรรมเนียมการขอสำเนา และการรับรองข้อมูลข่าวสารให้เป็นไปตามประกาศของคณะกรรมการข้อมูลข่าวสารของทางราชการเรื่อง การเรียกค่าธรรมเนียมการขอสำเนา หรือสำเนาที่มีคำรับรองถูกต้องของข้อมูลข่าวสารของทางราชการลงวันที่ ๗ พฤษภาคม ๒๕๔๒ค่าธรรมเนียมตามวรรคหนึ่ง ให้เป็นรายได้ของเทศบาลประกาศณ วันที่ ๑๔ พฤษภาคม พ.ศ. ๒๕๕๐นวพลอุ่ยอุทัยนายกเทศมนตรีตำบลเวียงเชียงของ[เอกสารแนบท้าย]๑.คำชี้แจงเหตุผลประกอบระเบียบเทศบาลตำบลเวียงเชียงของว่าด้วยข้อมูลข่าวสารของเทศบาลตำบลเวียงเชียงของ พ.ศ. 2550(ดูข้อมูลจากภาพกฎหมาย)วัชศักดิ์/ผู้จัดทำ๓๐ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๕๓ ง/หน้า ๑๔/๑๒ ตุลาคม ๒๕๕๐